फोरलेन टॉल प्लाजा पूरब में चेकिंग के दौरान ट्रक ड्राइवर को गोली मारने की घटना के बाद चालकों ने जमकर बवाल किया। शुक्रवार की शाम तीन बजे आक्रोशित लोगों ने एनएच 30 स्थित टोल प्लाजा में तोड़फोड़ की। सीसी कैमरे और शीशे को तोड़ डाले। इसके बाद टोल प्लाजा के बैरिकेडिंग और उपकरणों को आग के हवाले कर दिया। इस दौरान उग्र ट्रक चालकों ने तीन पुलिसकर्मियों की जमकर पिटाई कर दी। तीनों को गंभीर हालत में एनएमसीएच में भर्ती कराया गया है।